CELEX: 31988D0521
Language: el
Date: 1988-10-14 00:00:00
Title: 88/521/ΕΟΚ: Απόφαση του Συμβουλίου της 14ης Οκτωβρίου 1988 για την έγκριση ειδικών ερευνητικών προγραμμάτων που θα εκτελεστούν από το Κοινό Κέντρο Ερευνών για την Ευρωπαϊκή Οικονομική Κοινότητα (1988 έως 1991)

Avis juridique important

|

31988D0521

88/521/ΕΟΚ: Απόφαση του Συμβουλίου της 14ης Οκτωβρίου 1988 για την έγκριση ειδικών ερευνητικών προγραμμάτων που θα εκτελεστούν από το Κοινό Κέντρο Ερευνών για την Ευρωπαϊκή Οικονομική Κοινότητα (1988 έως 1991)  

Επίσημη Εφημερίδα αριθ. L 286 της 20/10/1988 σ. 0029 - 0032

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 14ης Οκτωβρίου 1988  για την έγκριση ειδικών ερευνητικών προγραμμάτων που θα εκτελεστούν από το Κοινό Κέντρο Ερευνών για την Ευρωπαϊκή Οικονομική Κοινότητα (1988 έως 1991)  (88/521/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130 Ο παράγραφος 2,  την πρόταση της Επιτροπής (1),  σε συνεργασία με το Ευρωπαϊκό Κοινοβούλιο (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι το Συμβούλιο, εκδίδοντας την απόφαση 87/516/Ευρατόμ, ΕΟΚ (4), όπως τροποποιήθηκε από την απόφαση 88/193/ΕΟΚ, Ευρατόμ (5), σχετικά με το πρόγραμμα-πλαίσιο των κοινοτικών δραστηριοτήτων στον τομέα της έρευνας και της τεχνολογικής ανάπτυξης (1987-1991), αναγνώρισε τη σπουδαίοτητα των δραστηριοτήτων που αφορούν το περιβάλλον, τη βιομηχανική ασφάλεια, την επιστήμη και την τεχνολογία των προηγμένων υλικών, τις τεχνικές προδιαγραφές, τις μεθόδους μέτρησης και τα υλικά αναγωγής·  ότι το Κοινό Κέντρο Ερευνών (ΚΚΕρ), ως αναπόσπαστο μέρος της στρατηγικής της Κοινότητας στον τομέα της έρευνας και της ανάπτυξης που ορίζεται στο πρόγραμμα-πλαίσιο, πρέπει να διατηρήσει το θεσμικό ρόλο του, ο οποίος συνίσταται στην παροχή ουδέτερης και ανεξάρτητης επιστημονικής και τεχνικής υποστήριξης στην Επιτροπή κατά την εκτέλεση των κοινοτικών πολιτικών·  ότι, συμβάλλοντας στο γενικό στόχο της ενίσχυσης της επιστημονικής και τεχνολογικής βάσης της ευρωπαϊκής βιομηχανίας και ενθαρρύνοντάς την να αποκτήσει μεγαλύτερη ανταγωνιστικότητα σε διεθνές επίπεδο, το ΚΚΕρ, στο πλαίσιο της αποστολής του και με βάση την τεχνική πραγματογνωμοσύνη του, οφείλει, μεταξύ άλλων, να συμβουλεύει την Επιτροπή κατά τον καθορισμό των τεχνικών κανονισμών και προδιαγραφών για την ανάπτυξη και εφαρμογή νέων τεχνολογιών, όσον αφορά το βαθμό στον οποίο οι τεχνολογίες αυτές είναι συμβιβάσιμες με το περιβάλλον και τις ενδεχόμενες αρνητικές επιπτώσεις τους στην ποιότητα ζωής·  ότι, για την περίοδο που καλύπτει η παρούσα απόφαση, η εκτέλεση των ειδικών προγραμμάτων έρευνας θα εξακολουθήσει να αποτελεί το κυριότερο έργο του ΚΚΕρ, παρόλο που η χρησιμοποίηση άλλων μορφών δράσης θα διαδραματίζει όλο και μεγαλύτερο ρόλο στις δραστηριότητές του·  ότι το ΚΚΕρ είναι σε θέση να συμβάλει στη διαδικασία της μείωσης του χάσματος όσον αφορά την τεχνολογική ανάπτυξη μεταξύ των διαφόρων περιοχών της Κοινότητας και, συνεπώς, στην ενίσχυση της οικονομικής και κοινωνικής της συνοχής·  ότι το Κοινό Κέντρο Ερευνών πρέπει, επομένως, να αναπτύξει και να ενισχύσει τη συνεργασία του με ινστιτούτα ερευνών στα κράτη μέλη·  ότι είναι σημαντικό να προβλεφθούν ρυθμίσεις για την κατάλληλη διάδοση των αποτελεσμάτων των ειδικών ερευνητικών προγραμμάτων του ΚΚΕρ, λαμβανομένης όμως δεόντως υπόψη της ανάγκης προστασίας των τεχνολογικών επιτευγμάτων της Κοινότητας και των δικαιωμάτων βιομηχανικής ιδιοκτησίας όσον αφορά τα αποτελέσματα των ερευνών·  ότι το Ευρωπαϊκό Κοινοβούλιο και το Συμβούλιο πρέπει ιδίως να ενημερώνονται πλήρως για τις δραστηριότητες του ΚΚΕρ·  ότι η Επιτροπή θα ενισχύσει τον ρόλο του διοικητικού συμβουλίου του ΚΚΕρ, ώστε το συμβούλιο αυτό να μπορεί να διαδραματίζει ουσιαστικότερο ρόλο στη μελλοντική οργάνωση του Κέντρου, σε θέματα προσωπικού και οικονομικής διαχείρισης, και στην εκτέλεση των ερευνητικών προγραμμάτων του·  ότι η Επιτροπή Επιστημονικής και Τεχνικής Έρευνας (CREST) έχει διατυπώσει τη γνώμη της,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Εκδίδεται η παρούσα απόφαση, που καθορίζει τις ερευνητικές δραστηριότητες του Κοινού Κέντρου Ερευνών (ΚΚΕρ) για την περίοδο 1988-1991, και ισχύει από 1ης Ιανουαρίου 1988.  2. Οι ερευνητικές δραστηριότητες που αναφέρονται στην παράγραφο 1 συνίστανται στην εκτέλεση του προγράμματος-πλαισίου της Κοινότητας για την έρευνα και την τεχνολογική ανάπτυξη όπως καθορίζεται στην απόφαση 87/516/Ευρατόμ, ΕΟΚ μέσω ειδικών ερευνητικών προγραμμάτων και προπαρασκευαστικής έρευνας.  3. Το επιστημονικό και τεχνικό περιεχόμενο των ειδικών ερευνητικών προγραμμάτων που αναφέρονται στην παράγραφο 2 εκτίθεται στο παράρτημα Α.  Άρθρο 2  Το ποσό που κρίνεται αναγκαίο για την εκτέλεση των δραστηριοτήτων που αναφέρονται στο άρθρο 1 παράγραφος 2 εκτιμάται σε 251,7 εκατομμύρια ECU, συμπεριλαμβανομένων των δαπανών για προσωπικό 690 ατόμων, το οποίο θα μειωθεί σε 663 άτομα το 1991.  Η κατανομή του ποσού των 251,7 εκατομμυρίων ECU μεταξύ των διαφόρων ειδικών προγραμμάτων που θα εκτελεστούν περιλαμβάνεται στο παράρτημα Α.  Άρθρο 3  Η Επιτροπή, με τη βοήθεια του διοικητικού συμβουλίου του ΚΚΕρ, είναι υπεύθυνη για την εφαρμογή της παρούσας απόφασης και, για το σκοπό αυτό, προσφεύγει στις υπηρεσίες του ΚΚΕρ.  Η Επιτροπή αποφασίζει τις αρμοδιότητες του διοικητικού συμβουλίου.  Η Επιτροπή εξασφαλίζει, σε συνεργασία με το διοικητικό συμβούλιο, την τακτική διεξαγωγή διαβουλεύσεων με τις αρμόδιες συμβουλευτικές επιτροπές διαχείρισης και συντονισμού ή αντίστοιχες επιτροπές, με στόχο την εξασφάλιση του συντονισμού και της ενιαίας προσέγγισης των δράσεων κοινής χρηματοδότησης και των δραστηριοτήτων του ΚΚΕρ στους ίδιους τομείς.  Άρθρο 4  Οι ερευνητικές εργασίες που εκτελούνται από το ΚΚΕρ σύμφωνα με την παρούσα απόφαση αξιολογούνται από επιτροπή ανεξάρτητων εξωτερικών εμπειρογνωμόνων, την οποία συνιστά η Επιτροπή ύστερα από διαβούλευση με το διοικητικό συμβούλιο.  Η αξιολόγηση καλύπτει τα επιστημονικά, τεχνικά και οικονομικά αποτελέσματα των ερευνών, τις δυνατότητες χρησιμοποίησής τους και τη συμβολή τους στους γενικούς στόχους της κοινοτικής πολιτικής έρευνας και ανάπτυξης. Η αξιολόγηση καλύπτει επίσης τις επιπτώσεις της διοικητικής και δημοσιονομικής αναδιάρθρωσης του ΚΚΕρ και του νέου συστήματος ελέγχου των ειδικών και γενικών δαπανών των ινστιτούτων. Η αξιολόγηση διεξάγεται στο πλαίσιο των στόχων του προγράμματος που περιλαμβάνονται στο παράρτημα Β της παρούσας απόφασης και σύμφωνα με τις διατάξεις του άρθρου 2 παράγραφος 2 της απόφασης 87/516/Ευρατόμ, ΕΟΚ. Η αξιολόγηση υποβάλλεται από την Επιτροπή στο Ευρωπαϊκό Κοινοβούλιο και στο Συμβούλιο μαζί με τη γνώμη του διοικητικού συμβουλίου του ΚΚΕρ, κατά τα τέλη του 1989 και στο τέλος της περιόδου που καλύπτει η παρούσα απόφαση.  Άρθρο 5  Πριν από τις 31 Μαρτίου κάθε έτους, η Επιτροπή διαβιβάζει στο Ευρωπαϊκό Κοινοβούλιο και στο Συμβούλιο έκθεση σχετικά με την εφαρμογή της παρούσας απόφασης. Η έκθεση αυτή συνοδεύεται από τις παρατηρήσεις του διοικητικού συμβουλίου. Το διοικητικό συμβούλιο μπορεί επίσης να υποβάλει μέσω της Επιτροπής στο Ευρωπαϊκό Κοινοβούλιο και στο Συμβούλιο χωριστή έκθεση σχετικά με οποιαδήποτε πτυχή της εφαρμογής της παρούσας απόφασης.  Άρθρο 6  Η παρούσα απόφαση απευθύνεται στα κράτη μέλη.  Λουξεμβούργο, 14 Οκτωβρίου 1988.  Για το Συμβούλιο  Η Πρόεδρος  Β. ΠΑΠΑΝΔΡΕΟΥ  (1) ΕΕ αριθ. C 137 της 27. 5. 1988, σ. 2.  (2) ΕΕ αριθ. C 94 της 11. 4. 1988, σ. 74, και απόφαση της 14ης Σεπτεμβρίου 1988 (δεν έχει ακόμη δημοσιευθεί στην Επίσημη Εφημερίδα).  (3) ΕΕ αριθ. C 80 της 28. 3. 1988, σ. 23.  (4) ΕΕ αριθ. L 302 της 24. 10. 1987, σ. 1.  (5) ΕΕ αριθ. L 89 της 6. 4. 1988, σ. 35.  ΠΑΡΑΡΤΗΜΑ Α  ΕΙΔΙΚΑ ΚΟΙΝΟΤΙΚΑ ΕΡΕΥΝΗΤΙΚΑ ΠΡΟΓΡΑΜΜΑΤΑ ΕΟΚ (1988-1991) ΤΟΥ ΚΟΙΝΟΥ ΚΕΝΤΡΟΥ ΕΡΕΥΝΩΝ  ΚΑΤΑΝΟΜΗ ΤΟΥ ΕΚΤΙΜΩΜΕΝΟΥ ΩΣ ΑΝΑΓΚΑΙΟΥ ΠΟΣΟΥ ΤΩΝ 251,7 ΕΚΑΤΟΜΜΥΡΙΩΝ ECU  1.2,3 //  // (σε εκατομμύρια ECU)  1.2.3 //  //  //  // 1. Ποιότητα ζωής   //   //   // 1.3. Περιβάλλον   //   // 146,0 (1)   // - Προστασία του περιβάλλοντος   // 77,0   //   // - χημικές ουσίες στο περιβάλλον (ECDIN)   //   //   // - ουσίες που έχουν υποστεί γενετικές επεμβάσεις   //   //   // - ρύπανση της ατμόσφαιρας  //   //   // - ποιότητα των υδάτων   //   //   // - χημικά απόβλητα   //   //   // - περιβαλλοντολογικές μελέτες για τη λεκάνη της Μεσογείου   //   //   // - ευρωπαϊκό δίκτυο ελέγχου  //   //   // - ανάλυση τροφίμων και φαρμάκων   //   //   // - Εφαρμογή τεχνικών μεθόδων τηλεανίχνευσης   // 36,5   //   // - εποπτεία των εδαφικών πόρων και της εκμετάλλευσής τους   //  //   // - εποπτεία του θαλάσσιου περιβάλλοντος   //   //   // - προηγμένες τεχνικές   //   //   // - Βιομηχανικοί κίνδυνοι  // 32,5   //   // - εκτίμηση της ασφάλειας και της αξιοπιστίας   //   //   // - διαχείριση κινδύνων   //   //   // - ανθρώπινοι παράγοντες στην πρόληψη και διαχείριση υψηλών κινδύνων   //   //   // - μη ελεγχόμενες αντιδράσεις   //   //  // - κίνδυνοι κατά τις μεταφορές επικίνδυνων προϊόντων σε ευρωπαϊκή κλίμακα   //   //   // 3. Εκσυγχρονισμός βιομηχανικών κλάδων   //   //   // 3.2. Επιστήμη και τεχνολογία προηγμένων υλικών   //   // 60,5 (1)   // - Προηγμένα υλικά   // 60,5  //   // - ιδιότητες, απόδοση, καθορισμός χαρακτηριστικών και βελτίωση υλικών δομής   //   //   // - ιδιότητες, απόδοση, καθορισμός χαρακτηριστικών και ανανέωση υλικών λειτουργίας  //   //   // - διαμόρφωση των ιδιοτήτων των επιφανειών· καθιέρωση κατεργασίας των επιφανειών για αυξημένη απόδοση   //  //   // - διαχείριση στοιχείων και πληροφοριών για προηγμένα υλικά   //   //   // 3.4. Τεχνικές προδιαγραφές, μέθοδοι μέτρησης και υλικά αναγωγής   //   // 45,2 (1)   // - Μέθοδοι αναγωγής, αξιοπιστία των δομών   // 34,6   //   // - τοιχώματα αντίδρασης   //   //   // - κατασκευή προτύπων αξιοπιστίας των δομών   //   //   // - Μέθοδοι αναγωγής για μη πυρηνικές ενέργειες   // 10,6   //   // - φωτοβολταϊκά συστήματα   //  //   // - συστήματα ηλιακής ενέργειας και εξοικονόμησης ενέργειας   //   //    // Σύνολο   //  // 251,7  (1) Τα ποσά που συνδέονται με δραστηριότητες και υποδιαιρέσεις δραστηριοτήτων που περιλαμβάνονται στο πρόγραμμα-πλαίσιο κοινοτικής έρευνας και τεχνολογικής ανάπτυξης (1987-1991) θεωρούνται ότι είναι τα «ποσά που κρίνονται αναγκαία » για τα αντίστοιχα ειδικά ερευνητικά προγράμματα που θα εκτελεστούν από το ΚΚΕρ κατά την περίοδο 1988-1991. Ποσό ισοδύναμο προς το 5 % αυτών των ποσών που κρίνονται απαραίτητα μπορεί να χρησιμοποιηθεί για προπαρασκευαστική έρευνα.  ΠΑΡΑΡΤΗΜΑ Β  ΣΤΟΧΟΙ ΤΟΥ ΠΡΟΓΡΑΜΜΑΤΟΣ  Τα ειδικά ερευνητικά προγράμματα του ΚΚΕρ που συνδέονται με τη συνθήκη της ΕΟΚ συγκεντρώνονται κυρίως σε δύο τομείς δράσης του προγράμματος-πλαισίου για κοινοτικές δραστηριότητες στον τομέα της έρευνας και τεχνολογικής ανάπτυξης.  Οι τομείς αυτοί είναι:  - ποιότητα ζωής (περιβάλλον),  - εκσυγχρονισμός βιομηχανικών τομέων (επιστήμη και τεχνολογία προηγμένων υλικών, τεχνικές προδιαγραφές, μέθοδοι μέτρησης και υλικά αναγωγής).  Αυτά τα ειδικά ερευνητικά προγράμματα θα συμβάλουν:  - στην απόκτηση νέων επιστημονικών γνώσεων στους τομείς της προστασίας του περιβάλλοντος και της βιομηχανικής ασφάλειας όπως απαιτείται για την εφαρμογή της κοινοτικής πολιτικής στον τομέα της προστασίας των καταναλωτών και για την περαιτέρω ανάπτυξή τους. Αυτό θα υλοποιηθεί μέσω έρευνας σχετικά με την προστασία του περιβάλλοντος, τους βιομηχανικούς κινδύνους και την εφαρμογή τεχνικών τηλεανίχνευσης. Η έρευνα αυτή θα διεξαχθεί με κοινή εκπόνηση μεθόδων μέτρησης αναφοράς και τεχνικών ανάλυσης, με τη συγκέντρωση και διάδοση στοιχείων, τη διεξαγωγή διαφόρων έργων με συνεργασία σε κοινοτική κλίμακα και τη χρησιμοποίηση τόσο υπαρχουσών όσο και νέων δοκιμαστικών εγκαταστάσεων κοινοτικού ενδιαφέροντος,  - στην ευχερέστερη πρόσβαση των κοινοτικών βιομηχανιών σε φάσμα προηγμένων υλικών και στην παραγωγή των υλικών αυτών με οικονομικά και συγχρόνως αποτελεσματικά μέσα, καθώς και στην ενσωμάτωσή τους σε εξαρτήματα υψηλής απόδοσης και ιδίως με την καθιέρωση βελτιωμένων μεθόδων για τον χαρακτηρισμό των προηγμένων υλικών, με τεχνικές εκτίμησης της απόδοσης, με τη συλλογή και διάδοση στοιχείων, περιλαμβανομένης της δημιουργίας τράπεζας στοιχείων που θα καταστεί προσιτή στο κοινό, και με τη χρησιμοποίηση δοκιμαστικών εγκαταστάσεων κοινοτικού ενδιαφέροντος,  - στις επιστημονικές και τεχνικές γνώσεις που απαιτούνται για την περαιτέρω εναρμόνιση και τυποποίηση κυρίως στους τομείς της βιομηχανίας και ενέργειας με τη διεξαγωγή ερευνών σχετικά με τις μεθόδους αναγωγής, την αξιοπιστία των δομών και τις μεθόδους αναγωγής για μη πυρηνικές ενέργειες. Αυτό θα περιλαμβάνει την κατασκευή νέας εγκατάστασης για την εξέταση της αξιοπιστίας των δομών και τη λειτουργία της εν λόγω εγκατάστασης καθώς και άλλων υπαρχουσών δοκιμαστικών εγκαταστάσεων κοινοτικού ενδιαφέροντος, την καθιέρωση κοινών μεθόδων και κωδίκων για τις δοκιμές και κοινών προτύπων για την περιγραφή της συμπεριφοράς των δομών, μηχανικών συστημάτων και κοινών μεθόδων για την εκτίμηση της απόδοσης μη πυρηνικών συστημάτων ενέργειας,  - στην ενίσχυση της οικονομικής και κοινωνικής συνοχής της Κοινότητας. Αυτό θα επιτευχθεί μέσω προγραμμάτων ανταλλαγών για το επιστημονικό και τεχνικό προσωπικό από τον δημόσιο και ιδιωτικό τομέα όλων των κρατών μελών προς το ΚΚΕρ και αντιστρόφως για τουλάχιστον 120 άτομα, και με πρόγραμμα συνεργασίας εργαστηρίων που θα προωθεί τη στενή και σταθερή συνεργασία τους με το ΚΚΕρ, στο οποίο θα συμμετέχουν ιδίως εργαστήρια των κρατών μελών και των περιοχών τους που δείχνουν ιδιαίτερο ενδιαφέρον για το εν λόγω πρόγραμμα,  - στην αύξηση της σημασίας του επιστημονικού εγχειρήματος του ΚΚΕρ με την εξασφάλιση συγκεκριμένων χρηστών για τα αναμενόμενα αποτελέσματά του,  - στη διεύρυνση της συμφωνίας σε επιστημονικό επίπεδο σχετικά με θέματα περιβάλλοντος και ασφάλειας, με τη συνεργασία εθνικών εργαστηρίων, πανεπιστημίων και της βιομηχανίας στα ειδικά ερευνητικά προγράμματα του ΚΚΕρ μέσω τεχνικών συνεδριάσεων, ανταλλαγών προσωπικού και, όπου είναι εφικτό, με την εκπόνηση κοινών μελετών και κοινών σχεδίων,  - στην αύξηση της βιομηχανικής ανταγωνιστικότητας με την ταχύτερη μεταφορά τεχνολογίας από τα ειδικά ερευνητικά προγράμματα του ΚΚΕρ στη βιομηχανία, ιδίως με την εκτέλεση των προγραμμάτων αυτών, όπου είναι εφικτό στα πλαίσια βιομηχανικής συνεργασίας, στην οποία η ανταλλαγή προσωπικού θα είναι στοιχείο ζωτικής σημασίας.